Lørdag d. 08. august 2009, kl. 10.15
Henvendelser hver dag
»Der er et enormt marked, vi får mange henvendelser fra virksomheder hver dag, og vi har i forvejen 1400 danske virksomheder, hvor vi vaccinerer mod almindelig influenza,« siger Karsten Østergaard, der ikke lægger skjul på, at det havde været nemmere for DVLS, hvis de danske sundhedsmyndigheder havde indkøbt flere doser.
Han understreger dog, at DVLS bakker 100 procent op om Sundhedsstyrelsens plan i forhold til influenza H1N1.
»Vi har ikke taget positiv stilling til, om vi vil købe vaccine,« siger læge Henrik Salomonsen, leder af Novo Nordisks Corporate Occupational Health Service, der tilføjer, at vaccinen i øjeblikket slet ikke er tilgængelig i det omfang, der er kunder til.Fælles for virksomhederne er i øvrigt, at de har fuld tillid til danske sundhedsmyndigheders håndtering af influenza-pandemien.